**EGYÜTTMŰKÖDÉSI MEGÁLLAPODÁS**

amely létrejött egyrészről

**Budapest Főváros XI. Kerület Újbuda Önkormányzata**

Székhely: 1113 Budapest, Bocskai út 39-41.

Adószám: 157357462-43

Bankszámlaszám: 11784009-15511001

KSH-szám: 15735746-8411-321-01

képviseli: **dr. László Imre** polgármester,

másfelől az

**Alapítvány a Vadaskert Iskoláért**

Székhely: 1118 Budapest, Hegyalja út 62.

Feladatellátási hely:Vadaskert Általános Iskola 1119 Budapest, Rátz László utca 3-7.

Nyilvántartásba vétel határozat száma: Fővárosi Törvényszék 7.Pk.60.003/2006/4  
Adószám: 18121922-1-43  
Bankszámlaszám: 10918001-00000119-02800003

KSH-szám: 18121922-8520-569-01

képviseli: **Peti Sándor** elnök,

között az alábbi napon és feltételekkel:

I. Általános cél:

A mentális problémákkal és pszichés nehézségekkel küzdő gyermekek nevelése és oktatása, a megoldatlan beilleszkedési zavarokkal, pszichiátriai és pszichológiai gondokkal, részképesség zavarokkal küzdő gyermekek ellátása speciálisan szervezett tevékenység keretében.

II. Az Alapítvány vállalja:

* Az általa fenntartott iskolában esélyt teremt a nehezen kezelhető, autista, hiperaktív, figyelemzavaros és egyéb tanulási és/vagy mentálhigiénés problémákkal küzdő gyermekeknek kortársaikhoz való felzárkózásra és a társadalomba való beilleszkedésre.
* A sajátos nevelési igényű tanulók, általános iskolai korosztálya számára az oktatási és nevelési feladatok komplex ellátását, melyet a Dél-Budai Tankerületi Központtól bérelt – Rátz László u. 3-7. Táncsics Kollégium épületében lévő – tantermekben oldja meg.
* Minden év október 31-éig az Önkormányzat rendelkezésére bocsátja azon XI. kerületi állandó lakos gyermekek létszámát, akiket az előző évben szolgáltatásban részesített.
* Évente január 20. napjáig elszámolást nyújt be az Önkormányzattól az előző költségvetési évre kapott összeg felhasználásáról és megküldi a tárgyévről készült beszámolóját,
* Az összeg az alábbi költségekre/kiadásokra használható fel:
* alkalmazotti bérek kifizetése,
* közüzemi számlák fedezete,
* megbízási szerződések díja,
* feladatellátáshoz szükséges fejlesztő eszközök és a
* feladatellátáshoz szükséges irodaszerek beszerzése.

III. Az Önkormányzat vállalja:

1. Elősegíti az Alapítvány és a kerületi egészségügyi, szociális, gyermekvédelmi és köznevelési intézmények közötti kapcsolatok fejlesztését, tájékoztató kiadványaiban felhívja a figyelmet az Alapítvány által biztosított lehetőségekre, és folyamatosan figyelemmel kíséri az Alapítvány működését.

2. 2020. szeptember 1-jétől 2030. augusztus 31-éig évente támogatásban részesíti az Alapítványt úgy, hogy minden évben a támogatás éves összege, az általuk a tárgyévet megelőző évben ellátott XI. kerületi lakos gyermekek számának arányában kerül megállapításra, és minden költségvetési év júniusában átutalásra az Alapítvány részére.

Az 1 fő XI. kerületi ellátott gyermek után járó támogatás éves mértéke évente a költségvetés tervezésekor kerül megállapításra.

IV. Egyebek

Jelen megállapodás 2020. szeptember 1-jétől 2030. augusztus 31-éig terjedő időszakra szól.

A megállapodásban nem szabályozott kérdésekben a Ptk. rendelkezései az irányadók.

A támogatási cél kormányzati funkciója (COFOG kód): 091212, 092112

Budapest, 2020. ………………

|  |  |
| --- | --- |
| dr. László Imre  polgármester | Peti Sándor  elnök |
| Budapest Főváros XI. Kerület Újbuda Önkormányzata | Alapítvány a Vadaskert Iskoláért |
| *Ellenjegyzem:*  Vargáné dr. Kremzner Zsuzsanna  jegyző | *Ellenjegyzem:* |
| *Pénzügyileg ellenjegyzem:*  Soltész Erika  igazgató | *Pénzügyileg ellenjegyzem:* |